Շոսքոմբ հին կալվածքը

«**Շոսքոմբ հին կալվածքը**» (անգլ․The Adventure of Shoscombe Old Place), վերջինը Արթուր Քոնան Դոյլի Շերլոկ Հոլմսի մասին պատմող 56 պատմվածքներից։ Մտնում է «Շերլոկ Հոլսմի արխիվը» ժողովածուի մեջ։ Պատմվածքն առաջին անգամ տպագրվել է 1927 թվականի մարտին, ԱՄՆ-ում՝ *[[Liberty]]* շաբաթաթերթում։ Մեծ Բրիտանիայում տպագրվել է 1927 թվականի ապրիլին *[[The Strand Magazine]]* ամսագրում։ Պատմվածքի սկզբնական անվանումը եղել է «Սև Սպանիելի արկածները», որը փոխվել  մինչև տպագրությունը։

## Սյուժե
[մինի|[The Strand Magazine ամսագիր|The Strand Magazine ամսագրի շապիկը,  որտեղ ներկայացված էր Շերլոք Հոլմսի մասին պատմող վերջին պատմվաքը՝ «Շոսքոմբ հին կալվածքը»]]
Բերքշիրում գտնվող Շոսքոմբ հին կալվածքի մրցարշավային ախոռի գլխավոր մարզիչ Ջոն Մեյսոնը այցելում է Շերլոկ Հոլմսին իր տիրոջ՝Բարոնետ սըր Ռոբերտ Նորբերթոնի համար: Մեյսոնը կարծում է, որ սըր Ռոբերտը խելագարվել է։ Սըր Ռոբերտը ունի  քույր՝ Լեդի Բեատրիս Ֆալդերը,ում պատկանում է Շոսքոմբ կալվածքը, սակայն այն կհանձնվի իր հանգուցյալ ամուսնու եղբորը, երբ լեդին մահանա: Ախոռն ունի ձի՝ Արքայազն Շոսքոմբը,որի հետ սըր Ռոբերտը մեծ հույսեր է փայփայում․ եթե ձին հաղթի Derby ձիարշավում, Սըր Ռոբերտը կկարողանա փակել իր բոլոր պարտքերը։

Մեյսոնը այնքան էլ վստահ չէ, թե ինչ է ուզում Հոլմսից, բայց ախոռում մի շարք տարօրինակ փոփոխություններ են տեղի ունեցել.
* Լեդի Բեատրիսը հանկարծ հրաժարվել է կանգ առնելու և  սիրելի ձիուն ողջունելու  իր սովորությունից։
* Սըր Ռոբերտը իր քրոջ շանը տվել է թաղամասի պանդոկապետին:
* Սըր Ռոբերտը ամեն գիշեր գնում է կալվածքի հին դամբարան ու այնտեղ ինչ որ մեկի հանդիպում։
* Շոսքոմբի վառարանում այրված մարդկային ոսկորներ են հայտնաբերվել։ 

Հոլմսը որոշում է տեղում հետաքննել գործը։։ Նա և դոկտոր Վաթսոնը գնում են Բերքշիր՝ ներկայանալով որպես ձկնորս և պարզում են հետաքրքիր բաներ: Այցելելով Մեյսոնի հիշատակած պանդոկ, նրանք տեսնում են, որ պանդոկապետը ունի թանկարժեք ցեղատեսակի շուն, որը պանդոկապետն  իրեն չէր կարող թույլ տալ ունենալ։

Պանդոկապետի թույլտվությամբ Հոլմսը շանը տանում է զբոսանքի և ուղևորվում Շոսքոմբ, որտեղ շանը բաց է թողնում, երբ լեդի Բեատրիսի կառքը դուրս է գալիս դարպասից։ Շունը սկզբում ոգեւորված առաջ է վազում, բայց հետո սարսափած փախչում է։ Այնուհետև, թեև սպասուհին և լեդի Բեատրիսը  կառքում մենակ էին,ինչ -որ արական ձայն բղավում է «Քշիր»

Այնուհետև հերոսները գնում են դամբարան: Ջոն Մեյսոնը նկատում է, որ այնտեղի ոսկորների կույտն այժմ չկա: Հոլմսը գտնում է մի դագաղ, որի մեջ թարմ, փաթաթված մարմին է: Հենց այդ ժամանակ ժամանում է սըր Ռոբերտը՝ բռնելով Հոլմսին և Ուոթսոնին։ Այն բանից հետո, երբ Հոլմսը պարզաբանում է տարօրինակ իրադարձությունները, Սըր Ռոբերտը նրանց հրաիրում է կալվածք՝ զրուցելու։ 

Սըր Ռոբերտը պատմում է, որ մոտ մեկ շաբաթ առաջ լեդի Բեատրիսը մահացել է այտուցից, և սըր Ռոբերտը ստիպված էր գաղտնի պահել այդ փաստը, որպեսզի պարտատերերը չհարձակվեին Շոսքոմբի վրա, մինչև նա հնարավորություն ունենար հաղթելու ձիարշավը և մարելու իր բոլոր պարտքերը։ Սըր Ռոբերտը և սպասուհու ամուսինը դամբարանում գտնելով հարմար դագաղ, այնտեղից դուրս են հանում ավելորդ մարդկային մնացորդերը և այրում, հետո մահացած քրոջը տեղափոխում են դագաղ: Սպասուհու ամուսինը հագնվում էր լեդի Բեատրիսի հագուստով և ամեն օր նրա տեղն էր զբաղեցնում կառքի մեջ։ Շունը գիտեր, թե ինչ է տեղի ունեցել և կարող էր մատնել, եթե նրա հաչոցները  կասկած առաջացնեին, այդ իսկ պատճառով սըր Ռոբերտը շանը հանձնեց պանդոկապետին։

Հոլմսը դիմում է ոստիկանությանը, բայց պատմությունը հաջողությամբ է ավարտվում։ Արքայազն Շոսքոբը հաղթում է մրցույթում ու սըր Ռոբերտը խուսափում է խոշոր տուգանքից և վճարում է իր բոլոր պարտքերը։

## Հրատարակման պատմություն
«Շոսքոմբ հին կալվածքը»Պատմվածքն առաջին անգամ տպագրվել է 1927 թվականի մարտին, ԱՄՆ-ում՝ Liberty շաբաթաթերթում, իսկ Մեծ Բրիտանիայում տպագրվել է 1927 թվականի ապրիլին The Strand Magazine ամսագրում։ Պատմությունը լույս է տեսել Ֆրեդերիկ Դոր Սթիլի յոթ նկարազարդումներով` Liberty-ում և Ֆրենկ Ուայլսի հինգ նկարազարդումներով՝  Strand-ում: Այն ներառված է «Շերլոկ Հոլմսի արխիվը» պատմվածքների ժողովածուի մեջ, որը տպագրվել է 1927 թվականի հունիսին ԱՄՆ-ում և Մեծ Բրիտանիայում։

## Ադապտացիաներ
### Ռադիո
Պատմությունը բեմադրվել է Էդիթ Մայզերի կողմից 1931 թվականին՝ որպես «Շերլոկ Հոլմսի արկածները» ամերիկյան ռադիոսերիալի մի մաս։ Այն եթեր է հեռարձակվել 1931 թվականի մարտի 30-ին Ռիչարդ Գորդոնի և Լեյ Լովելի մասնակցությամբ:

Պատմության այլ դրամատիզացիաները, որոնք նույնպես ադապտացվել  են Մայզերի կողմից, հեռարձակվել են «Շերլոկ Հոլմսի նոր արկածները» ամերիկյան ռադիոսերիալում 1941 թվականի մարտի 9-ին և 1948 թվականի փետրվարի 15-ին։

Պատմության հաջորդ ռադիոադապտացիան հեռարձակվել է 1959 թվականին BBC Light ծրագրով, որպես 1952–1969 թվականների ռադիոսերիալի մի մաս։

### Հեռուստատեսություն
Պատմությունը էկրանիզացվել է Փիթեր Քուշինգի մասնակցությամբ  1968 թվականի BBC-ի սերիալում և 1991 թվականին Granada TV-ի Շերլոկ Հոլմս սերիալում, որտեղ գլխավոր դերակատարն է Ջերեմի Բրեթը։

## Ծանոթագրություններ

; Աղբյուրներ
* 
* 
* 

## Արտաքին հղումներ
* 

Կատեգորիա:1927 վեպեր
Կատեգորիա:Արթուր Կոնան Դոյլի ստեղծագործություններ
Կատեգորիա:Շերլոկ Հոլմս